А потым сярод дубоў аб'явіліся хлопец і дзяўчына, якія ўцяклі з Іршы, што стаіць ніжэй на Дняпры. Тамтэйшы ваявода вока на дзяўчыну паклаў, а хлопца пагражаў у турму кінуць. Спыніліся тут і некалькі сем'яў з-пад Смаленска: іх родныя мясціны папалілі, разрабавалі стэпнякі. А смаленскі ваявода, які прысвоіў сабе ўсе лясы вакол, запатрабаваў такую плату за лес для хат, што жыць стала невыносна. У зямлянках зіму перажылі, ледзь не змерзлі.